బండి లింగారెడ్డి

బండి లింగారెడ్డి తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 19న తెలంగాణ రాష్ట్ర పబ్లిక్ సర్వీస్ కమీషన్ సభ్యుడిగా నియమితుడయ్యాడు. ఈ పదవిలో ఆయన ఆరేళ్లపాటు కొనసాగనున్నాడు.

తెలంగాణ రాష్ట్రంలో 2023లో కొత్త ప్రభుత్వం ఏర్పడిన వెంటనే గత ప్రభుత్వంలో నియమితులైన టీఎస్‌పీఎస్సీ చైర్మన్ జనార్ధన్ రెడ్డి, మిగతా ముగ్గురు సభ్యులు తమ పదువులకు రాజీనామా చేశారు.

జననం, విద్యాభాస్యం
బండి లింగారెడ్డి, తెలంగాణ రాష్ట్రం, ఖమ్మం జిల్లా, వేంసూరు మండలం, కందుకూరు గ్రామంలో  బండి కృష్ణారెడ్డి, మంగతాయారు దంపతులకు జన్మించాడు. లింగారెడ్డి కందుకూరు ప్రభుత్వ పాఠశాలలో పదో తరగతి వరకు, సత్తుపల్లి జూనియర్‌ కళాశాలలో ఇంటర్‌ పూర్తి చేశాడు. ఆయన ఖమ్మంలోని ఎస్‌ఆర్‌అండ్‌బీజీఎన్‌ఆర్‌ డిగ్రీ కళాశాలలో బీఎస్సీ, హైదరాబాద్‌లోని ఉస్మానియా యూనివర్సిటీలో ఎమ్మెస్సీ,  పీహెచ్‌డీ పూర్తి చేశాడు.

వృత్తి జీవితం
లింగారెడ్డి ఉస్మానియా యూనివర్సిటీలో పీహెచ్‌డీ పూర్తి అయిన తర్వాత 1996 నుంచి హైదరాబాద్‌లోని చైతన్య భారతి ఇనిస్టిట్యూట్‌ ఆఫ్‌ టెక్నాలజీలో అధ్యాపకుడిగా చేరాడు. ఆయన ప్రస్తుతం సీబీఐటి కళాశాలలో ప్రొఫెసర్‌గా, హెచ్‌వోడీగా పనిచేస్తున్నాడు.

మూలాలు

వర్గం:ఖమ్మం జిల్లా ఉపాధ్యాయులు
వర్గం:ఖమ్మం జిల్లా వ్యక్తులు